STEC คว้างาน “สายไฟลงดิน” แนวสายสีเหลือง มูลค่า 3.5 พันล้าน
STEC ลงนามสัญญาโครงการเปลี่ยนระบบสายไฟฟ้าอากาศเป็นสายไฟฟ้าใต้ดินโครงการตามแนวรถไฟฟ้าสายสีเหลือง ช่วงแยกลำสาลี – ถนนเทพารักษ์ มูลค่า 3,517.69 ล้านบาท
STEC ลงนามสัญญาโครงการเปลี่ยนระบบสายไฟฟ้าอากาศเป็นสายไฟฟ้าใต้ดินโครงการตามแนวรถไฟฟ้าสายสีเหลือง ช่วงแยกลำสาลี – ถนนเทพารักษ์ มูลค่า 3,517.69 ล้านบาท
27 ธ.ค. 2565

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC แจ้งตลาดหลักทรัพย์ฯว่า บริษัทได้ลงนามสัญญาจ้างโครงการเปลี่ยนระบบสายไฟฟ้าอากาศเป็นสายไฟฟ้าใต้ดินโครงการตามแนวรถไฟฟ้าสายสีเหลือง ช่วงแยกลำสาลี-ถนนเทพารักษ์ โดยมีการไฟฟ้านครหลวงเป็นเจ้าของโครงการ มีมูลค่าโครงการ 3,517.69 ล้านบาท
ทั้งนี้ ลักษณะงานเป็นงานก่อสร้างบ่อพักสายไฟฟ้าใต้ดิน ก่อสร้างท่อร้อยสายไฟฟ้าใต้ดินติดตั้งสายไฟฟ้าใต้ดินพร้อมทั้งติดตั้งอุปกรณ์ โดยมีระยะเวลาดำเนินการ 1,260 วัน นับจากวันที่ได้รับหนังสือแจ้งให้เริ่มงาน